
Uznesenie Okresný súd Spišská Nová Ves v právnej veci navrhovateľa: A. B., nar. XX.X.XXXX, trvale bytom C. XXX/XX, XXX XX D. E. F., zastúpený splnomecneným zástupcom G. B., nar. X.X.XXXX, trvale bytom H. XXXX/X, XXX XX I., proti odporcovi: J. B., nar. X.XX.XXXX, trvale bytom C. XXX/XX, XXX XX D. E. F., v konaní o určenie výživného na plnoleté dieťa, takto rozhodol: I. Súd konanie z a s t a v u j e . II. Žiaden z účastníkov n e m á
p r á v o na náhradu trov konania. odôvodnenie:
1. Navrhovateľ predložil súdu dňa 30.3.2026 návrh na určenie výživného na plnoleté dieťa. 2. V priebehu konania bola súdu dňa 14.5.2026 odporcom predložená dohoda o výživnom, na základe ktorej došlo k mimosúdnemu vyriešeniu sporu. 3. V spojitosti s vyššie uvedenou dohodou navrhovateľ dňa 18.5.2026 predložil súdu podanie, ktorým vzal svoj návrh v celom rozsahu späť. 4. Podľa § 29 ods. 1,2,3 C.m.p. (1) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. (2) Súd konanie nezastaví, ak sa mohlo začať aj bez návrhu a je potrebné v konaní pokračovať. (3) Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Odporca sa súdu písomne nevyjadril, či súhlasí so späťvzatím návrhu a zastavením konania, z čoho má súd za to, že nemá voči tomu výhrady. 6. Keďže navrhovateľ vzal svoj návrh v celom rozsahu späť a odporca so späťvzatím nevyjadril nesúhlas, súd v zmysle vyššie citovaných zákonných ustanovení konanie zastavil. 7. Podľa § 52 C.m.p., žiaden z účastníkov nemá nárok na náhradu trov konania, ak tento zákon neustanovuje inak. 8. Podľa § 55 C.m.p., súd môže náhradu trov konania priznať aj vtedy, ak je to s ohľadom na okolnosti prípadu spravodlivé. 9. Súd o trovách konania rozhodol tak, že žiadnej zo strán nepriznal právo na ich náhradu, keďže zákon v prípade konania o výživné plnoletých osôb neustanovuje inak v zmysle § 52 C.m.p..
Poučenie: Proti tomuto rozhodnutiu možno podať odvolanie v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v § 365 odseku 1 CSP (viď. vyššie), ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

